CELEX: 32019D0329(01)
Language: bg
Date: 2019-03-26 00:00:00
Title: Решение за изпълнение на Комисията от 26 март 2019 година за финансиране на програмата „По-добро обучение за по-безопасни храни“ и за приемане на работната програма за 2019 г.

29.3.2019   
               
               
                  BG
               
               
                  Официален вестник на Европейския съюз
               
               
                  C 117/3
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 26 март 2019 година
         за финансиране на програмата „По-добро обучение за по-безопасни храни“ и за приемане на работната програма за 2019 г.
         (2019/C 117/03)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (1), и по-специално член 110 от него,
         като взе предвид Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (2), и по-специално член 36, параграф 1 от него,
         като има предвид, че:
         
                     (1)
                  
                  
                     Регламент (ЕО) № 882/2004 на Европейския парламент и на Съвета (3), с който се определят общите правила за извършване на официален контрол, позволява на Комисията да организира курсове за обучение на персонала на компетентните органи на държавите членки, които отговарят за упражняването на официалния контрол, като в курсовете за обучение могат да участват представители на трети държави, по-специално на развиващи се държави. Посочените курсове могат по-специално да включват обучение относно законодателството на Европейския съюз в областта на фуражите и храните и правилата за опазване на здравето на животните и за хуманно отношение към тях.
                  
               
                     (2)
                  
                  
                     Директива 2000/29/ЕО на Съвета (4) съставлява правното основание за организиране на курсове за обучение в областта на здравето на растенията.
                  
               
                     (3)
                  
                  
                     Комисията създаде програмата „По-добро обучение за по-безопасни храни“ (5) през 2006 г. с оглед на постигането на целите, установени с Регламент (ЕО) № 882/2004. В Съобщението на Комисията от 20 септември 2006 г.„По-добро обучение за по-безопасни храни“ е разяснена необходимостта от по-добро обучение във връзка с фуражите и храните, здравето на животните и на растенията и се разглеждат възможности за организиране на бъдещи дейности по обучение.
                  
               
                     (4)
                  
                  
                     С Регламент (ЕС) № 652/2014 се установяват разпоредбите за управлението на разходите от общия бюджет на Европейския съюз в областта на безопасността на храните и фуражите, здравето на животните, хуманното отношение към тях и здравето на растенията. Съгласно член 31 от посочения регламент Съюзът може да финансира обучението на персонала на компетентните органи, които отговарят за упражняването на официален контрол, с цел да се разработи хармонизиран подход към официалния контрол и други официални дейности и да се гарантира висока степен на защита на здравето на хората, животните и растенията.
                  
               
                     (5)
                  
                  
                     С цел да се гарантира изпълнението на програмата „По-добро обучение за по-безопасни храни“ е необходимо да се приеме годишно решение за финансиране, което съставлява годишната работна програма за обучение в областта на безопасността на храните и фуражите, здравето на животните, хуманното отношение към тях и здравето на растенията за 2019 г. В член 110 от Регламент (ЕС, Евратом) 2018/1046 са установени подробни правила относно решенията за финансиране.
                  
               
                     (6)
                  
                  
                     На Изпълнителната агенция за потребителите, здравеопазването, селското стопанство и храните, създадена с Решение за изпълнение на Комисията 2013/770/ЕС (6), („Агенцията“) следва да бъде поверено управлението и изпълнението на задачите по прилагане на програмата, свързани с мерките за обучение в областта на безопасността на храните, обхванати от Регламент (ЕО) № 882/2004 и Директива 2000/29/ЕО.
                  
               
                     (7)
                  
                  
                     Следва да се предвиди възможност за плащане на дължимите лихви за забавени плащания въз основа на член 116, параграф 5 от Финансовия регламент.
                  
               
                     (8)
                  
                  
                     С цел да се осигури гъвкавост при изпълнението на работната програма, е целесъобразно да се предвиди възможност за изменения, които не следва да се разглеждат като съществени за целите на член 110, параграф 5 от Финансовия регламент.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               РЕШИ:
         
            Член 1
            Работна програма
            Приема се годишното решение за финансиране, което съставлява годишната работна програма за изпълнение на програмата „По-добро обучение за по-безопасни храни“ за 2019 г., съгласно изложеното в приложението.
         
         
            Член 2
            Финансово участие на Съюза
            Максималният размер на финансовото участие на Съюза за изпълнението на програмата за 2019 г. се определя на 18 000 000 EUR, които се предоставят от бюджетните кредити по бюджетен ред 17.04.03 от общия бюджет на Съюза.
            Бюджетните кредити, предвидени в първата алинея, могат да обхващат също дължимите лихви за просрочени плащания.
         
         
            Член 3
            Клауза за гъвкавост
            Общият размер на измененията по отношение на разпределените за специфичните действия средства, който не надвишава 20 % от максималното финансово участие на Съюза, определено в член 2, параграф 1 от настоящото решение, не се счита за съществен за целите на член 110, параграф 5 от Финансовия регламент, доколкото тези изменения не засягат в значителна степен естеството на действията в рамките на работната програма и нейната цел. Увеличаването на максималното участие на Съюза, посочено в член 2, първа алинея от настоящото решение, не може да превишава 20 %.
            Отговорният разпоредител с бюджетни кредити може да приложи измененията, посочени в първия параграф. Тези изменения се прилагат в съответствие с принципите на доброто финансово управление и пропорционалността.
         
         
            Съставено в Брюксел на 26 март 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 193, 30.7.2018 г., стр. 1.
         
            (2)  ОВ L 189, 27.6.2014 г., стр. 1.
         
            (3)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).
         
            (4)  Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
         
            (5)  Съобщение на Комисията до Съвета и Европейския парламент: „По-добро обучение за по-безопасни храни“, COM(2006) 519 final от 20.9.2006 г.
         
            (6)  Решение за изпълнение 2013/770/ЕС на Комисията от 17 декември 2013 г. за създаване на Изпълнителна агенция за потребителите, здравеопазването и храните и за отмяна на Решение 2004/858/ЕО (ОВ L 341, 18.12.2013 г., стр. 69).
      
      
         
            ПРИЛОЖЕНИЕ
            1.   Въведение
            
            Въз основа на целите, определени в Регламент (ЕО) № 882/2004 и в Директива 2000/29/ЕО, в настоящата работна програма са изложени действията, които ще се финансират, и разбивката на бюджета за 2019 г., както следва:
            
                        
                                    1.1.
                                 
                                 
                                    Възлагане на обществени поръчки (изпълнява се при пряко управление): Възлагане на договори на външни изпълнители за изпълнение на програмата за обучение и осигуряване на други учебни материали
                                 
                              
                     
                        18 000 000  EUR
                     
                  
                        ОБЩО
                     
                     
                        18 000 000  EUR
                     
                  2.   Възлагане на обществени поръчки
            
            Общо заделените средства от бюджета, предназначени за възлагане на обществени поръчки през 2019 г., възлизат на 18 000 000 EUR.
            ПРАВНО ОСНОВАНИЕ
            
                        Регламент (ЕО) № 882/2004, член 51
                        Директива 2000/29/ЕО, член 2, параграф 1, буква и)
                        Регламент (ЕС) № 652/2014, член 31 и член 36, параграф 1
                     
                  БЮДЖЕТЕН РЕД
            
                        Бюджетен ред: 17.04.03
                     
                  ОБЩО ОПИСАНИЕ НА ПРЕДВИЖДАНИТЕ ДОГОВОРИ
            
                        По всеки от посочените по-долу технически въпроси ще бъдат подписани един или няколко преки или специални договора за услуги. Предвижда се да бъдат подписани около 20 преки или специални договора за услуги. Изпълнителите носят отговорността за организирането на всички аспекти на процеса на обучение, включително избора на подходящи преподаватели, разработването на програма за обучение и на всички технически материали, организирането на посещения на място при необходимост, наемането на съоръжения за обучение и организирането на всички логистични аспекти за участниците (пътуване, настаняване, кетъринг).
                     
                  ПРЕДМЕТ НА ПРЕДВИЖДАНИТЕ ДОГОВОРИ
            През 2019 г. дейностите по обучение ще се отнасят до следните теми:
            
                        Дейности
                     
                     
                        Сума в евро
                     
                  
                        Готовност във връзка със заболяванията при животните
                     
                     
                        1 140 000 
                     
                  
                        Правила за хуманно отношение към животните
                     
                     
                        890 000 
                     
                  
                        Антимикробна резистентност
                     
                     
                        1 115 000 
                     
                  
                        Хигиена на храните и гъвкавост
                     
                     
                        1 055 000 
                     
                  
                        Информация за храните и състав на храните
                     
                     
                        850 000 
                     
                  
                        Анализ на риска и контрола на критичните точки
                     
                     
                        1 600 000 
                     
                  
                        Микробиологични критерии и зоонози
                     
                     
                        930 000 
                     
                  
                        Измами с храни, електронна търговия
                     
                     
                        910 000 
                     
                  
                        Готовност за избухване на епидемии при хранителните продукти и управление на такива епидемии
                     
                     
                        730 000 
                     
                  
                        Санитарни и фитосанитарни правила на ЕС
                     
                     
                        2 460 000 
                     
                  
                        Оценка на някои активни вещества в рамките на регламентите относно продуктите за растителна защита и биоцидите
                     
                     
                        530 000 
                     
                  
                        Изисквания за хигиена и контрол по отношение на месото
                     
                     
                        1 040 000 
                     
                  
                        Нов фитосанитарен режим
                     
                     
                        1 290 000 
                     
                  
                        Готовност и управление на кризи във връзка с животните, храните и растенията
                     
                     
                        760 000 
                     
                  
                        Укрепване на влиянието на обзорните доклади на Съюза
                     
                     
                        750 000 
                     
                  
                        Академия по програмата „По-добро обучение за по-безопасни храни“ и обучение и преподаване онлайн
                     
                     
                        1 350 000 
                     
                  
                        Обучения за действия при извънредни ситуации, конференции, подготовка за справяне с кризи и средства за обучение и за разпространение на информация в областта на здравеопазването на животните и хуманното отношение към тях, здравето на растенията и безопасността на храните
                     
                     
                        600 000 
                     
                  
                        
                           ОБЩО
                        
                     
                     
                        
                           18 000 000 
                        
                     
                  ПОСТАВЕНИ ОПЕРАТИВНИ ЦЕЛИ
            
                        Поставените оперативни цели са да се разработят, организират и управляват програми за обучение в набелязаните области, така че да се осигури високо равнище на компетентност сред извършващия контрол персонал, да се постигне по-голяма хомогенност, обективност и ефикасност на официалния контрол в целия съюз и да се допринесе за уеднаквяването в по-голяма степен на процедурите по контрола между партньорите от ЕС и извън него.
                     
                  ОЧАКВАНИ РЕЗУЛТАТИ
            
                        Комисията очаква да бъдат постигнати следните резултати:
                        
                                    а)
                                 
                                 
                                    да се подобрят осведомеността и знанията на извършващия контрол персонал в набелязаните области на обучение;
                                 
                              
                                    б)
                                 
                                 
                                    да се осигури общо разбиране на настоящите разпоредби и инструменти на Съюза, свързани с официалния контрол в набелязаните области на обучение;
                                 
                              
                                    в)
                                 
                                 
                                    да се разпространят най-добрите практики за официалния контрол в набелязаните области на обучение;
                                 
                              
                                    г)
                                 
                                 
                                    да се насърчи обменът на опит с цел да се повиши равнището на експертен опит и на хармонизация в подхода спрямо официалния контрол в набелязаните области на обучение;
                                 
                              
                                    д)
                                 
                                 
                                    да се подобрят подготвеността и капацитетът за управление на кризи във връзка с животни, храни и растения от страна на официалните органи.
                                 
                              
                  ИЗПЪЛНЕНИЕ
            
                        18 000 000  EUR (финансиране на мерки в областта на безопасността на храните съгласно Регламент (ЕО) № 882/2004 и Директива 2000/29/ЕО) ще се управляват и изпълняват от Изпълнителната агенция за потребителите, здравеопазването, селското стопанство и храните (Решение за изпълнение 2013/770/ЕС).
                     
                  ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
            
                        Приблизително през 2-рото и 3-тото тримесечие на 2019 г.
                     
                  ОРИЕНТИРОВЪЧНА СТОЙНОСТ НА ПОКАНАТА ЗА ПОДАВАНЕ НА ОФЕРТИ
            
                        18 000 000  EUR